Cuneiform Tablet Kt a/k 353 (RIMA 1 A.0.33.1)
Cuneiform tablets, dated to the Old Assyrian Period (ca. 1950-1850 BC).
Genre: royal
Transliteration:
<big_gap><gap>-li-ki i-ri-šu-um UGULA a-šùr DUMU DINGIR-šu-ma UGULA a-šùr DINGIR-šu-ma DUMU šál-ma-ḫi-im i-ší-a-ak a-šùr ša-lim-a-ḫu-um DUMU PÚZUR-a-šùr i-ší-a-ak a-šùr i-ri-šu-um i-ší-a-ak a-šùr mu-uš-la-lam kà-ša-am wa-at-ma-nam a-na be-li-a e-pu-uš ku-sí-a-am <gap> <gap>-tám e-pu-uš pá-ni-ša ḫu-ša-ra-am ú-ḫi-iz da-lá-tim áš-ku-un a-šùr be-li i-zi-za-ma iš-tù a-bu-ul ṣé-ni-im a-dí a-bu-ul ni-ší qá-qé-re-e a-na a-šùr be-li-a e-zi-ib gi₅-me-er-tí i sà-ri-im e-pu-uš 2 ḫu-bu-re-en tù-i-me-en <big_gap> e-pu-uš 2 ú-ús-e-en ša 1 GÚ.TA i-na qar-bi₄-šu-nu a-dí sú-e-né-en₆ sí-pá-ra-am ú-ḫi-iz ú ar-ga-be-e ša 1 GÚ.TA i-na ṣé-ri-šu-nu ú-ša-zi-iz é-be-tum ri-mu-um šu-um-šu dal-tum lá-ma-sú-um šu-um-ša ší-gu₅-ru-um lu da-na-at šu-um-šu ak-sú-pu-um lu e-ra-at šu-um-šu šu-ma be-tum e-na-aḫ-ma LUGAL ša ki-ma i-a-tí be-tám e-pá-áš sí-kà-tám ša am-ḫa-ṣú-ú lá ú-ra-a-áb a-na iš-ri-ša-ma lu-ta-e-er ša i-na É-be-et tù-i-me-e ší-ik-ra-am i-ma-sí-ú a-šùr ú {d}IM ú be-lu-um i-li za-ra-šu li-ik-sú-ma me-ša-ru-um iš-me-kà-ra-áb ṣé-e-<big_gap> ra-gu₅ ú-li-me-ša-ra-am a-šu-ur-<big_gap> ḫa-áb-lá-am pu-šu-ke-en₆ ú iš-me-lúm na-áp-ḫu-ru-um 7 da-a-a-num ša mu-uš-lá-li i-ri-šu-um i-ší-a-ak a-šùr <big_gap>-ta-na-ar-ma a-šùr ú {d}IM ú be-lum i-li <gap>-<gap>-at a-li-a <big_gap> me-ša-ru-um i-na a-li-a a-šur{ki} lu-ú ša-ki-in <big_gap><big_gap>-<big_gap>-<big_gap> {d}a-šùr LUGAL i-ri-šu-um UGULA a-šùr a-pá-ru-ú lá ḫa-ba-tim qá-qú-ru-ú lá kà-ba-sí-im pá-al-gu₅ lá e-ta-qí-im qá-bi wa-ta-ar-tim i-na mu-uš-lá-li <gap> ša ḫa-ri-be-em pu-šu ù qí-na-sú i-ṣa-ba-at ki-ma kà-ar-pì-tim ḫa-áp-e-tim qá-qá-sú i-ḫa-pì ki-ma GI qí-li-im i-qí-a-al ú ma-ú-šu i pí-šu i-lu-ku qá-bi₄-i wa-ta-ar-tim i-na mu-uš-lá-li ki-ma é-be-et ḫa-ri-be-em É-be-sú e-wi ša a-na ší-bu-ut sá-ra-tim e-li-ú 7 da-a-a-num ša dí-na-am i-na mu-uš-lá-li i-dí-nu dí-in sá-ra-tim li-dí-nu-šu-um a-šùr ú {d}IM ú be-lu-um i-li za-ra-šu li-il₅-qú-ta áš-ra-am ú <big_gap>-am e i-dí-na-šu-um ša <big_gap> <gap>-an i-ma-ga-ra-ni <big_gap> a-na mu-uš-lá-li <big_gap><gap>-ni MAŠKIM ša É.GAL-lim le-ḫu-úz-ma ší-be-e ú be-el a-wa-tim li-iṭ-ru-sú-nu-ma ú da-a-a-num lu-uš-bu-ma dí-nam i-na ke-na-tim IGI a-šùr li-dí-nu a-šar sí-kà-tim <big_gap><gap>-<big_gap> <gap> <big_gap><gap> <gap> <big_gap><gap>-ku <big_gap><gap> <big_gap><big_gap> <gap>-ga-na-ni-<big_gap>-i-na ba-ri-šu-nu ta-ar-de₈-a-am <big_gap><gap> <gap>-ma i-lá-am ú-lá ú-pá-ru-ú <gap> <big_gap> ša-ki-in <gap> <big_gap>-<big_gap> i-na lá-ma-sí-šu <big_gap>-<big_gap>-ta <big_gap> a-šùr ú {d}IM ú be-lúm i-li pá-at-ra-am qá-áš-tám a-ri-tám li-dí-na-šu-um